བོད་ཡིག་གསར་འགྱུར་དྲ་ཚིགས་འཛུགས་པར་མཚོ་སྔོན་ཉིན་རེའི་ཚགས་པར་ཁང་ལ་ལེགས་ཆ་ངེས་ཅན་ཞིག་ལྡན་ཡོད་པ་སྟེ།མཚོ་སྔོན་ཉིན་རེའི་ཚགས་པར་ཁང་གིས་གཙོ་སྒྲུབ་བྱས་པའིམཚོ་སྔོན་བོད་ཡིག་གསར་འགྱུརལ་མཚོན་ནའང་ལོ་ངོ་ལྔ་བཅུ་ལྷག་ལ་འཕེལ་རྒྱས་བྱུང་བ་བརྒྱུད་བོད་ཡིག་གསར་འགྱུར་འཚོལ་སྒྲིག་དང་།ལོ་ཙྰའི་ནུས་པ་ཆེན་པོ་ལྡན་པས་བོད་ཡིག་གསར་འགྱུར་དྲ་ཚིགས་འཛུགས་པར་ཤེས་ལྡན་མི་སྣའི་རྨང་གཞི་མཁོ་འདོན་བྱས་ཡོད།མཚོ་སྔོན་ཉིན་རེའི་ཚགས་པར་དང་དེའི་ཁོངས་གཏོགས་ཀྱིཚགས་པར་བདུན་དང་དུས་དེབ་གཉིསཀྱིས་བོད་ཡིག་གསར་འགྱུར་དྲ་ཚིགས་ལ་བེད་སྤྱོད་ཆོག་པའི་གསར་འགྱུར་ཆ་འཕྲིན་གང་མང་འདོན་སྤྲོད་བྱེད་ཐུབ་ལ།མཚོ་སྔོན་ཉིན་རེའི་ཚགས་པར་ནི་ཏང་གི་ཚགས་པར་ཡིན་པའི་ཆ་ནས་ནང་ཁུལ་ཏུ་ཅུང་གཟབ་ནན་ཡིན་པའི་འཚོལ་སྒྲིག་དོ་དམ་ལམ་ལུགས་ཡོད་པར་བརྟེན།ཕན་ནུས་ལྡན་པའི་སྒོ་ནས་བོད་ཡིག་གསར་འགྱུར་དྲ་ཚིགས་ཀྱི་ཆབ་སྲིད་ལངས་ཕྱོགས་ལ་ཁག་ཐེག་བྱས་ཡོད།